แนวโน้มดัชนีเช้านี้บวกตามภูมิภาค
นักวิเคราะห์ฯคาดตลาดหุ้นไทยเช้านี้ปรับตัวเพิ่มได้ ตามตลาดภูมิภาคที่เปิดทำการเช้านี้บวกกันถ้วนหน้าเหตุคลายกังวลปัญหาในยุโรป
11 ก.พ. 2553

นักวิเคราะห์ฯคาดตลาดหุ้นไทยเช้านี้ปรับตัวเพิ่มได้ ตามตลาดภูมิภาคที่เปิดทำการเช้านี้บวกกันถ้วนหน้าเหตุคลายกังวลปัญหาในยุโรป
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะปรับตัวเพิ่มขึ้นได้เล็กน้อย ตามตลาดหุ้นในภูมิภาคอย่างเกาหลี ฟิลิปินส์ อิโดนีเซีย และตลาดอื่นในตลาดต่างประเทศ โดยเริ่มคลายความกังวลจากปัจจัยในยุโรป โดยกรอบการลงทุนวันนี้ให้แนวรับที่ 685 แนวต้านที่ 695 จุด
แต่อย่างไรก็ตาม ตลาดหุ้นไทยยังมีปัจจัยการเมืองกดดัน โดยความกังวลต่อสถานการณ์การเมืองในประเทศยังคงมีอยู่ และอาจจะเป็นอุปสรรคต่อตลาดหุ้นไทย จนกว่าจะทราบผลการตัดสินคดียึดทรัพย์ 7.6 หมื่นล้านบาทของอดีตนายกฯ ในวันที่ 26 ก.พ.ขณะที่การเคลื่อนไหวนอกสภายังคงเกิดขึ้นต่อเนื่อง  ส่งผลให้นักลงทุนส่วนใหญ่ยังรอดูอยู่นอกตลาด และกดดันให้มูลค่าการซื้อขายของตลาดเบาบาง